Вапцаров, Никола Йонков
Вапцаров, Никола Йонков (10. 1. 1910—23. 7. 1942) — болгар акыны. 

 Македониялык революционердин үй-бүлөсүнөн. 
 1932-жылдан Болгария компартиясынын мүчөсү. Вапцаров гимназияда окуган (1920—26). 
 Деңиз тех. окуу жайын бүтүргөн (1932). Революциячыл иши үчүн көп ирет камакка алынган. 
 Фашизмге каршы күрөшкөндүктөн гитлерчилер тарабынан атылган. 
 Чыгармачылыгы 1926-ж. башталган. Көзү тирүүсүндө «Мотор ыры» (1940) ырлар жыйнагы чыккан. Вапцаровдун ноэзиясында революциячыл тематика, соц. идеялар, жумушчулардын ой-сезимдерин туюнтуу негизги орун ээлейт. 
 Анын чыгармачылыгы болгар адабиятында соц. реализмдин өнүгүшүндөгү жаңы баскыч болду. 
 Вапцаровго Эл аралык Тынчтык сыйлыгы ыйгарылган (1953).

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Болгария
Акын